CELEX: 62021CN0617
Language: fi
Date: 2021-10-06 00:00:00
Title: Asia C-617/21: Ennakkoratkaisupyyntö, jonka Landgericht Ravensburg (Saksa) on esittänyt 6.10.2021 – RU ja PO v. Nissan Leasing ja Volkswagen Leasing GmbH

24.1.2022   
            
            
               FI
            
            
               Euroopan unionin virallinen lehti
            
            
               C 37/11
            
         
      Ennakkoratkaisupyyntö, jonka Landgericht Ravensburg (Saksa) on esittänyt 6.10.2021 – RU ja PO v. Nissan Leasing ja Volkswagen Leasing GmbH
      (Asia C-617/21)
      (2022/C 37/16)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Ravensburg (Ravensburgin alueellinen alioikeus, Saksa)
      
         Pääasian asianosaiset
      
      
         Kantajat: RU ja PO
      
         Vastaajat: Nissan Leasing ja Volkswagen Leasing GmbH
      
         Ennakkoratkaisukysymykset
      
      
                  1.
               
               
                  Kuuluvatko moottoriajoneuvojen kilometriperusteiset leasingsopimukset, joiden voimassaoloaika on noin kaksi vuotta tai enemmän ilman tavanomaista irtisanomisoikeutta ja joissa edellytetään, että kuluttaja ottaa ajoneuvolle vastuuvakuutuksen ja täyskaskovakuutuksen, ja joiden osalta kuluttaja vastaa myös puutteisiin liittyvien oikeuksien käyttämisestä kolmansia osapuolia (erityisesti kauppiasta ja ajoneuvon valmistajaa) vastaan sekä kantaa lisäksi ajoneuvon katoamisen, vaurioitumisen tai muun arvon alenemisen riskin, direktiivin 2011/83/EU (1) ja/tai direktiivin 2008/48/EY (2) ja/tai direktiivin 2002/65/EY (3) soveltamisalaan? Onko tällaisissa sopimuksissa kyse direktiivin 2008/48/EY 3 artiklan c alakohdassa tarkoitetuista luottosopimuksista ja/tai direktiivin 2011/83/EU 2 artiklan 12 alakohdassa ja direktiivin 2002/65/EY 2 artiklan b alakohdassa tarkoitettuja rahoituspalveluja koskevista sopimuksista?
               
            
                  2.
               
               
                  Jos kysymyksessä 1 kuvatut moottoriajoneuvojen kilometriperusteiset leasingsopimukset ovat rahoituspalvelusopimuksia:
                  
                              a)
                           
                           
                              Onko direktiivin 2011/83/EU 2 artiklan 9 alakohdassa tarkoitettuna kiinteänä vähittäismyyntipaikkana pidettävä myös sellaisen henkilön toimitiloja, joka valmistelee elinkeinonharjoittajan puolesta liiketoimia kuluttajien kanssa mutta jolla itsellään ei ole toimivaltaa tehdä kyseisiä sopimuksia?
                              Jos tähän vastataan myöntävästi:
                           
                        
                              b)
                           
                           
                              Onko näin myös silloin, kun henkilö, joka valmistelee sopimuksen, harjoittaa liiketoimintaa toisella alalla ja/tai jolla ei ole valvontalainsäädännön ja/tai siviilioikeuden nojalla oikeutta tehdä rahoituspalvelusopimuksia?
                           
                        
            
                  3.
               
               
                  Jos kysymykseen 2 a tai b vastataan kieltävästi:
                  Onko direktiivin 2011/83/EU 16 artiklan l alakohtaa tulkittava siten, että (edellä kysymyksessä 1 kuvatun kaltaiset) moottoriajoneuvojen kilometriperusteiset leasingsopimukset kuuluvat tämän poikkeuksen soveltamisalaan?
               
            
                  4.
               
               
                  Jos kysymyksessä 1 kuvatun kaltaiset moottoriajoneuvojen kilometriperusteiset leasingsopimukset ovat rahoituspalvelusopimuksia:
                  
                              a)
                           
                           
                              Onko kyseessä direktiivin 2002/65/EY 2 artiklan a alakohdassa ja direktiivin 2011/83/EU 2 artiklan 7 alakohdassa tarkoitettu etäsopimus myös silloin, kun sopimusneuvotteluissa oli henkilökohtainen yhteys vain henkilöön, joka valmistelee elinkeinonharjoittajan puolesta liiketoimia kuluttajan kanssa mutta jolla itsellään ei ole toimivaltaa tehdä kyseisiä sopimuksia?
                              Jos tähän vastataan kieltävästi:
                           
                        
                              b)
                           
                           
                              Onko näin myös silloin, kun henkilö, joka valmistelee sopimuksen, harjoittaa liiketoimintaa toisella alalla ja/tai jolla ei ole valvontalainsäädännön ja/tai siviilioikeuden nojalla oikeutta tehdä rahoituspalvelusopimuksia?
                           
                        
            
         (1)  Kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta 25.10.2011 annettu Euroopan parlamentin ja neuvoston direktiivi 2011/83/EU (EUVL 2011, L 304, s. 64).
      
         (2)  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 2008/48/EY (EUVL 2008, L 133, s. 66).
      
         (3)  Kuluttajille tarkoitettujen rahoituspalvelujen etämyynnistä ja neuvoston direktiivin 90/619/ETY sekä direktiivien 97/7/EY ja 98/27/EY muuttamisesta 23.9.2002 annettu Euroopan parlamentin ja neuvoston direktiivi 2002/65/EY (EUVL 2002, L 271, s. 16).